google/wiki40b huggingface dataset:
चयापचय के रोग

रासायनिक क्रियाओं की विकृति से उत्पन्न रोग

(1) यकृत, प्लीहा, अस्थिमज्जा, लसीका ग्रंथियों आदि की रक्तवाहिकाओं की अंत: कला में वसा के समान वस्तुओं से लेसिथिन, किरेटिन और कोलेस्टरोल का एकत्र हो जाना, (2) यकृत में ग्लाइकोजन का अतिमात्रा में संग्रह हो जाना, जिससे यकृत का आकार बढ़ जाता है तथा (3) वे रोग जो प्रोटीन के चयापचय के किसी जन्मजात विकार से उत्पन्न होते हैं, जैसे गठिया। इस रोग में प्रोटीन के अपचय से उत्पन्न हुए यूरिक अम्ल के कण संधियों में एकत्र हो जाते हैं। सिस्टिनमेह (Cystinuria), पोरफाइरिनमेह (Porphyrinuria) तथा ऐल्केप्टोनमेह (Alkaptonuria) नामक असाधारण राग भी इसी कारण उत्पन्न होते हैं।

आहार की अधिकता या न्यूनता से उत्पन्न रोग

अधिकता से स्थूलता उत्पन्न होती है। वसा की अधिक मात्रा शरीर में एकत्र होने से अनेक रोग हो सकते हैं। आहार की न्यूनता अथवा अनुपयुक्तता (प्रोटीन, विटामिन या खनिज लवणों की कमी) से दुर्बलता होती है। खनिज लवणों या विटामिनों की कमी से शरीर को बहुत क्षति पहुँच सकती है।

हारमोनों की अधिकता या न्यूनता

प्रत्येक अंत:स्रावी ग्रंथि के स्त्राव में अधिकता या कमी हो जाने पर शारीरिक प्रक्रियाओं के विकृत हो जाने के कारण रोग उत्पन्न होते हैं। अवटुका ग्रंथि से नेत्रोंत्संधी गलगंड, मिक्सोडीमा या वामनता उत्पन्न होती है। अग्न्याशय की लेंगरहेंस द्वीपिका के स्त्राव, इंसुलिन, की कमी से मधुमेह या डायाबीटीज़ (Diabetes) और अधिकता से शरीर में शर्कर्ह्राास उत्पन्न होता है। अधिवृक्क ग्रंथि (Suprarenal gland) के स्त्राव की अधिकता से वह दशा उत्पन्न होती है जो कशिंग का लक्षणपुंज (Cushing syndrome) कही जाती है और कमी से ऐडिसन का रोग हो जाता है। अधिवृक्क का अंतस्थ भाग ऐड्रिनेलिन उत्पन्न करता है, जिसकी न्यूनाधिकता से भयंकर परिणाम हो सकते हैं। पीयूषिका ग्रंथि अपने 17 या 18 स्त्रावों द्वारा शरीर की अधिशोषक है। उसका मृत्यु और जीवन से संबंध है। प्रजनन ग्रंथियां पुरुष में अंड और स्त्री में डिंब हारमोन बनाती हैं। पुरुष में पुरुषत्व के लक्षण और स्त्री में स्त्रीत्व उत्पन्न करनेवाले ये ही स्त्राव हैं। डिंब ग्रंथि के एक स्त्राव से गर्भ की वृद्धि होती है। इन स्रावों के घट बढ़ जाने से विपरीत परिणाम होते हैं।
महेन्द्रवर्मन प्रथम

महेन्द्रवर्मन प्रथम चम्पा राज्य के राजा थे।
वे पहले जैन धर्म के अनुयायी थे पर बाद मेंं उन्होंने शैव धर्म अपनाया।
महेन्द्र वर्मन प्रथम (600-30ई.) सिंह विष्णु का पुत्र एवं उत्तराधिकारी था। छठी सदी से पल्लवों का इतिहास अधिक स्पष्ट हो जाता है।
इस सदी के अन्तिम भाग में सिंह विष्णु नाम के राजा ने दूर-दूर तक विजय यात्राएँ कर अपनी शक्ति का उत्कर्ष किया और दक्षिण दिशा में आक्रमण कर उसने चोल और पांड्य राज्यों को जीत लिया।
प्रसिद्ध चालुक्य सम्राट पुलकेशी द्वितीय के समय में पल्लव वंश का राजा महेन्द्र वर्मन प्रथम था, जो सातवीं सदी के शुरू में हुआ था।
पल्लवराज महेन्द्र वर्मन प्रथम के साथ पुलकेशी द्वितीय के अनेक युद्ध हुए, जिनमें पुलकेशी द्वितीय विजयी हुआ।
पुलकेशी द्वितीय से परास्त हो जाने पर भी महेन्द्र वर्मन प्रथम कांची में अपनी स्वतंत्र सत्ता क़ायम रखने में सफल रहा।
कसक्कुडी ताम्रपत्रों से ज्ञात होता है कि, किसी युद्ध में महेन्द्र वर्मन प्रथम ने भी पुलकेशी को परास्त किया था।
उसके समय में पल्लव साम्राज्य न केवल राजनीतिक दृष्टि से, बल्कि सांस्कृतिक, साहित्यिक एवं कलात्मक दृष्टि से भी अपने चरमोत्कर्ष पर था।
उसने 'मत्तविलास' 'विचित्र चित्त' एवं 'गुणभर शत्रुमल्ल, ललिताकुर, अवनिविभाजन, संर्कीणजाति, महेन्द्र विक्रम, अलुप्तकाम कलहप्रीथ आदि प्रशंसासूचक पदवी धारण की थी।
उसकी उपाधियां 'चेत्थकारी' और 'चित्रकारपुल्ली' भी थीं।
उसके समय में ही दक्षिण भारत में प्रभुसत्ता की स्थापना के लिए पल्लव-चालुक्य एवं पल्लव-पाण्ड्य संघर्ष शुरू हो गया था।
पल्लव वंश के इतिहास में इस राजा का बहुत अधिक महत्त्व है। उसने ब्रह्मा, विष्णु और शिव के बहुत से मन्दिर अपने राज्य में बनवाये, और 'चैत्यकारी' का विरुद धारण किया।
एहोल अभिलेख के उल्लेख के आधार पर कहा जाता है कि, पुलकेशी द्वितीय ने पल्लवों से वेंगी को छीन लिया था।
नंदि वर्मन द्वितीय के कशाक्कुडि अभिलेख से ज्ञात होता है कि, महेन्द्र वर्मन प्रथम ने पुल्ललूर में अपने प्रमुख शत्रु को पराजित किया था।
उसने 'मत्तविलास प्रहसन' तथा 'भगवदज्जुकीयम' जैसे महत्त्वपूर्ण ग्रंथों की रचना की। 'मत्तविलास प्रहसन' एक हास्य ग्रंथ है।
इसमें कपालियों तथा भिक्षुओं पर व्यंग्य कसा गया है। उसके संरक्षण में ही संगीतशास्त्र पर आधारित ग्रंथ 'कुडमिमालय' की रचना हुई, जो वीणाशास्त्र पर आधारित है।
महेन्द्र वर्मन प्रथम ने सुप्रसिद्ध संगीतज्ञ रुद्राचार्य के निर्देशन में संगीत का अध्ययन किया था।
प्रारम्भ में यह जैन था, किन्तु बाद में अय्यर नामक शैव संत के प्रभाव में आकर शैव धर्म अपना लिया।
कहा जाता है कि, इसने पारलिपुरम के जैन मंदिर को तुड़वाकर उनके अवशेषों से तिवाड़ि (दक्षिण अर्काट) में एक जैन मंदिर बनवाया था।
महेन्द्र वर्मन प्रथम ने सर्वप्रथम दक्षिण भारत में आडम्बरयुक्त मंदिरों के स्थान पर सीधी-सादी आकर्षक शैल मण्डप वास्तु शैली प्रोत्साहित की।{जीवनचरित-स्टब}}
मुरादनगर

भूगोल

मुरादनगर की स्थिति है 28.78°N 77.5°E. इसकी औसत ऊंचाई 215 मीटर (705 फीट) है।
यहां से ऊपरी गंगा नहर बहती हुई निकलती है, जो टूरिस्ट प्लेस जैसा है उसको छोटा हरिद्वार के नाम से जाना जाता है। जो कि यहां से निकलने वाले राष्ट्रीय राजमार्ग #58 के नीचे से निकलती है। यहां का मुख्य भाग आयुध निर्माणी से ढंका हुआ है। इसमें रक्षा आयुध का निर्माण होता है।

शिक्षा

इस शहर मे काफी मुख्य शैक्षणिक महाविद्यालय हैं 1. UIMT college 2. कृष्णा इंस्टिट्यूट ऑफ इंजीनियरिंग एंड टेक्नोलॉजी - अभियांत्रिकी महा विद्यालय। 3.आई टी एस डेंटल एंड मेडिकल कॉलिज 4.कुशलपाल त्यागी स्नातक 5. आर. डी इंजीनियरिंग कॉलेज 6. बी.बी.डी.ई.टी कॉलेज 7.आधुनिक इंजीनियरिंग कॉलेज 8. Hrit कॉलेज 9. राजकीय औद्योगिक प्रशिक्षिण संस्थान 10.acme कॉलेज 11. ICE college 
इस शहर मे काफी स्कूल भी है। 1. माउंट कारमल स्कूल 2. C.S.H.P the स्कूल 2. मुरादनगर पब्लिक स्कूल 3. केंद्रीय विद्यालय 4. ॐ sun पब्लिक स्कूल 5. ऑर्डन्स फैक्ट्री इंटर कॉलेज 6. जवाहरलाल गर्ल इंटर कॉलेज 7. केन इंटर कॉलेज 8. हंस इंटर कॉलेज 9. माता राजेश्वरी पब्लिक स्कूल 10. लीलावती रामगोपाल पब्लिक स्कूल 11. कृष्णा विद्या निकेतन 12. ग्रीन लैंड पब्लिक स्कूल 13. मदर इंडिया पब्लिक स्कूल 14. संतफोर्ट पब्लिक स्कूल 15. पतंजलि इंटर कॉलेज 16. पतंजलि जूनियर हाई स्कूल 17. अंकुर विद्या मंदिर 18.एकलव्य पब्लिक स्कूल 19. UIMT public school,
20. हयात पब्लिक स्कूल उर्दू हिंदी इंग्लिश मीडियम
इनके सिवाय यहां ऑर्डिनेंस फैक्ट्री का केन्द्रीय विद्यालय भी है।
यहां केन्द्रीय शक्ति अनुसंधान केन्द्र (सी पी आर आई की भि शाखा है। जिसमें बहुत सी उच्च वोल्टता परीक्षण एवं अनुसंधान होते हैं।
यहां उत्तर प्रदेश राज्य विद्युत परिषद का ४४० के.वी. का उपस्थान भी है।
आहारीय जस्ता

आहारीय जस्ता शरीर में कई एन्जाइमों के लिये सह-घटक के रूप में कई कार्य करता है। यह ऊतकों के सामान्य कार्य में सहायता करता है और शरीर में प्रोटीन और कार्बोजों को संभालने के लिए आवश्यक है। जस्ते की कमी मघपान, आहार के परिष्कार, कम प्रोटीन के आहार, जुकाम, गर्भावस्था और रोग के कारण हो सकती है। जस्ते की कमी यकृत से विटामिन ‘ए’ के मोचन को कम कर देती है। इस प्रकार की कमी के परिणाम हो सकते है। आहार में जस्ते की कमी के कारण स्वाद और भूख की कमी, घाव भरने में विलम्ब, गंजापन, वृद्धि में विलम्ब, हृदय-रोग, मानसिक रोग, विलम्बित यौन परिपकवता और प्रजनन – संबंधी दुष्क्रिया हो सकते हैं। मध्य-पूर्व के कुछ देशों में बौनापन का कारण आहार में जस्ते की कमी को ही माना जाता है। जस्ता अपेक्षाकृत अविषाक्त है। आंतों में शरीर के लिये अनावश्यक जस्ते की अतिरिक्त मात्रा को समाप्त करने के लिये कार्यकुशल यंत्र-रेचन है। आयु के साथ जस्ते की कमी संभावना बढती है।

स्रोत

सभी अनाज, फ़लियां, सूखा मलाई उतारा हुआ दूध, संसाधित पनीर, खमीर, गिरीदार फल, बीज, गेंहू की अंकुर, चोकर, बिना पॉलिश किया हुआ चावल, पालक, मटर, काँटेज पनीर, समुद्र से प्राप्त होने वाला आहार, मुर्गे-अंडे। सम्पूर्ण गेहूं के आटे के उत्पादों में सफ़ेद आटे की अपेक्षा चार गुना अधिक जिंक होता है।
आंदालुसिया

अंडलूशिया या आंदालुसिया (स्पेनी: Andalucía) स्पेन का एक स्वायत्त समुदाय (लगभग राज्य जैसे प्रशासकीय भाग) है। इसकी जनसँख्या सन् 2010 में 83,70,975 थी जो स्पेन के किसी भी अन्य स्वायत्त समुदाय से अधिक है। इसका क्षेत्रफल 87,268 वर्ग किमी है जो स्पेन का दूसरा सब से बड़ा स्वायत्त समुदाय है। इसकी राजधानी और सबसे बड़ा शहर सेविय (Sevilla) है। आंदालुसिया में आठ प्रान्त आते हैं: उएल्वा, सेविय, कादीस, कोरदोबा, मालागा, ख़ाएन, ग्रानादा और आल्मेरिया। आंदालुसिया स्पेन के दक्षिण पश्चिम में स्थित है और इसका सबसे दक्षिणी छोर उत्तर अफ़्रीका के मोरक्को देश से कुछ किमी की ही समुद्री दूरी पर है।
अंडलूशिया अत्यंत उपजाऊ, प्राकृतिक सौंदर्य से ओतप्रोत, मूर संस्कृति के स्मारकों से भरा, दक्षिणी स्पेन का एक विभाग है। इसके उत्तरी भाग में लोहे, ताँबे, सीसे, कोयले की खानों वाला सियरा मोरेना पर्वत तथा दक्षिण में हिमाच्छादित सियरा नेवादा है। मध्य के उपजाऊ मैदान में गेहूँ, जौ, शहतूत, नारंगी, अंगूर और मधु प्रचुर मात्रा में उत्पन्न होते हैं। यहाँ घोड़े, गाय तथा भेड़ें पाली जाती हैं और ऊन, रेशम तथा चमड़े का काम होता है। यहाँ मस्जिदों की प्रचुर संख्या प्राचीन काल के व्यापक अरब प्रभाव की द्योतक है। अरबों ने सन् ७११ में सर्वप्रथम इस प्रदेश में पदार्पण किया था। यहाँ की भाषा, संस्कृति एवं जनता पर प्रचुर अरब प्रभाव है।
एकात्म मानववाद (भारत)

एकात्म मानववाद मानव जीवन व सम्पूर्ण सृष्टि के एकमात्र सम्बन्ध का दर्शन है। इसका वैज्ञानिक विवेचन पंडित दीनदयाल उपाध्याय ने किया था। एकात्म मानववाद, राष्ट्रीय स्वयंसेवक संघ  का मार्गदर्शक दर्शन है। यह दर्शन पंडित दीनदयाल उपाध्याय द्वारा 22 से 25 अप्रैल, 1965 को मुम्बई में दिये गये चार व्याख्यानों के रूप में प्रस्तुत किया गया था।

परिचय

भारतीय जनसंघ के इतिहास में यह ऐतिहासिक घटना 1965 के विजयवाड़ा अधिवेशन में हुई। इस अधिवेशन में उपस्थित सभी प्रतिनिधियों ने करतल ध्वनि से एकात्म मानव दर्शन को स्वीकार किया। इसकी तुलना साम्यवाद, समाजवाद, पूंजीवाद से नहीं की जा सकती। एकात्म मानववाद को किसी वाद के रूप में देखना भी नहीं चाहिए। इसे हम एकात्म मानव दर्शन कहें तो ज्यादा उचित होगा, किन्तु आधुनिक पद के चलते यह एकात्म मानववाद के रूप में प्रचलित है।
एकात्म मानववाद एक ऐसी धारणा है जो सर्पिलाकार मण्डलाकृति द्वारा स्पष्ट की जा सकती है जिसके केंद्र में व्यक्ति, व्यक्ति से जुड़ा हुआ एक घेरा परिवार, परिवार से जुड़ा हुआ एक घेरा -समाज, जाति, फिर राष्ट्र, विश्व और फिर अनंत ब्रम्हांड को अपने में समाविष्ट किये है। इस अखण्डमण्डलाकार आकृति में एक घातक में से दूसरे फिर दूसरे से तीसरे का विकास होता जाता है। सभी एक-दूसरे से जुड़कर अपना अस्तित्व साधते हुए एक दुसरे के पूरक एवं स्वाभाविक सहयोगी है। इनमे कोई संघर्ष नहीं है।
मोशे शॅरेड

मोशे शॅरेड (१६ अक्टूबर १८९४ - ७ जुलाई १९६५) इज़राइल के द्वितीय प्रधानमन्त्री थे। उनका कार्यकाल लगभग दो सालोंका था; २६ जनवरी १९५४ से २९ जून १९५५ तक और फिर से २९ जून १९५५ से ३ नवम्बर १९५५ तक।
इराम हत्याकांड

भूगोल

इराम ओडिशा  के  भद्रक जिले में स्थित है।  

भारतीय स्वतंत्रता आंदोलन में भूमिका 

इराम गांव बंगाल की खाड़ी में बसा था और दो ​​नदियों गमोई और कंसवंस से घिरा हुआ था। यह गांव शहरों से दूर दूरदराज के दुर्गम इलाके में घने जंगलों से घिरा था। १९२० से, इराम उत्कल कांग्रेस की बैठकों के लिए एक गुप्त जगह के तरह इस्तमाल किया जाता था। गोपबंधु दास, हरेकृष्ण महताब और अन्य कांग्रेस नेताओं ने इराम को सार्वजनिक बैठक के रूप में और भारत छोड़ो आंदोलन या असहयोग आन्दोलन के दौरान महात्मा गांधी के संदेश साझा करने के लिए इस्तेमाल किया था।

१९४२ हमले की घटना

पर 28 सितंबर 1942 वहाँ था एक विशाल सभा में उस जगह के लिए विरोध के खिलाफ ब्रिटिश राज और तैयार करने के लिए एक पाठ्यक्रम कार्रवाई की योजना के खिलाफ लड़ने के लिए। के नेतृत्व के तहत कमला प्रसाद Kar एक भीड़ के 5000 लोगों पर एकत्र हुए Eram Melana जमीनहै। डर इस सभा के एक पुलिस बल से Basudebpur पुलिस स्टेशन के नेतृत्व में डीएसपी Kunjabihari मोहंती की ओर मार्च Eram. के रूप में की तरह Jaliyanawala बाग यहाँ, डीएसपी Kunjabihari मोहंती के रूप में काम किया जनरल डायर और आग खोला पर विशाल सभा को 6:30 पर, कुछ ही मिनटों के भीतर 304 शॉट्स छुट्टी दे दी गई भीड़ के खिलाफ, जो प्रदर्शन कर रहे थे आंदोलन के खिलाफ ब्रिटिश शासकों में एक शांतिपूर्ण तरीका है। के बाद से क्षेत्र था घिरा तीन पक्षों पर, इसलिए, कोई भी प्राप्त करने में सक्षम था के क्षेत्र से बचने. कुछ ही मिनटों के भीतर 28 व्यक्तियों मर चुके थे मौके पर और 56 घायल हो गए थे। मृतकों के Eram नरसंहार में शामिल एक महिला का नाम परी Bewa, जो माना जाता है के रूप में, केवल महिला शहीद की गई है। इस घटना के लिए, Eram लोकप्रिय जाना जाता है के रूप में रक्त तीर्थ (तीर्थ का रक्त)।
पौष शुक्ल षष्ठी

पौष शुक्ल षष्ठी भारतीय पंचांग  के अनुसार दसवें माह की छठवी तिथि है, वर्षान्त में अभी ८४ तिथियाँ अवशिष्ट हैं।
२०६६ ईसा पूर्व

२०६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुंडी भंडारा

कुंडी भंडारा या खूनी भंडारा महाराष्ट्र की सीमा से सटे मध्य प्रदेश के बुरहानपुर जिले में नगरवासियों को पेयजल उपलब्ध करवाने की एक जीवित भू-जल संरचना है। मध्यकालीन भारत की इंजीनियरिंग कितनी समृद्ध रही होगी यह बुरहानपुर के कुंडी भंडारे को देखने से ही पता चलता है। 400 साल पुरानी ये जल यांत्रिकी आधुनिक युग के लिए भी एक कठिन पहेली है। उस समय कैसे सतपुड़ा की पहाड़ियों के पत्थरों को चीरकर नगर की जल आवश्यकताओं को पूरा किया गया होगा, जब न तो आज की तरह मशीनें थीं और न ही भू-गर्भ में बहते पानी के श्रोतों का पता लगाने वाले यंत्र।

इतिहास

मुगल बादशाह अकबर के शासनकाल में बुरहानपुर एक प्रमुख सैनिक छावनी थी। सुप्रसिद्ध असीरगढ़ के किले से थोड़ी दूरी पर स्थित बुरहानपुर को दक्कन का द्वार माना जाता था। दिल्ली के सुल्तान इसी जगह से दक्कन के भूभाग पर नियंत्रण के लिए सैन्य अभियान संचालित करते थे। असीरगढ़ के किले पर विजय के बाद अकबर ने अब्दुर्रहीम खान-ए-खाना को बुरहानपुर का सुबेदार नियुक्त किया। लेकिन सतपुड़ा की पहाड़ियों के बीच बसे इस शहर में पेयजल की भारी किल्लत थी जिसे दूर करने के लिए रहीम ने शहर के आस-पास जल स्रोतों की तलाश शुरू कर दी।
शहर से 6 किलोमीटर दूर सतपुड़ा की तलहटी में अब्दुर्रहीम खान-ए-खाना को एक जल स्रोत मिला और उनके मन में इस जल को नगर तक पहुंचाने का विचार पलने लगा। रहीम ने इस कार्य के लिए 
अभियांत्रिकी में कुशल अपने कारीगरों से मशविरा किया और इस जल को नगर तक लाने के लिए सन् 1612 ईं में जमीन से 80 फीट नीचे घुमावदार नहरों के निर्माण पर कार्य शुरू हो गया। दो साल तक अनवरत चले खनन कार्य और पत्थरों से चिनाई के बाद तीन किलोमीटर लंबी नहर के जरिए शुद्ध पेयजल को को सन् 1915 ईं में जाली करंज तक पहुंचाया गया।
जानकी प्रसाद (संगीतकार)

जानकी प्रसाद (१८२६ - १८९८) एक संगीतकार थे जिन्होने कत्थक के बनारस घराने की प्रतिष्ठा की थी। वे वाराणसी निवासी थे और सुप्रसिद्ध तबला के वादक पं. राज सहाय जी के भाई थे।
बनारस घराने में नटवरी का अनन्य उपयोग होता है एवं पखवाज और तबला का इस्तेमाल कम होता है। यहाँ ठाट और ततकार में अंतर होता है। न्यूनतम चक्कर दाएं और बाएं दोनों पक्षों से लिया जाता है।
जानकी प्रसाद के तीन मुख्य शिष्य थे- चुन्नीलाल, दुल्हा राम और गणेशीलाल।
गमक

भारतीय शास्त्रीय संगीत के निष्पादन में प्रयुक्त होने वाले भूषणों को गमक या गमकम कहते हैं। सुन्दर ढंग से मुड़ना, वक्र आदि को गमक कहते हैं। संगीत में किसी स्वर को अधिक रंजक तथा श्रुति मधुर बनाने के लिए उसमें उत्पन्न किया जानेवाला एक विशिष्ट प्रकार का कंपन। कभी-कभी किसी स्वर को उसके ठीक ऊपर या नीचेवाले स्वर के साथ मिलाकर वेगपूर्वक उच्चारण करने से भी गमन उत्पन्न होता है। संगीतशास्त्र में गमक के ये १५ भेद कहे गये हैं –: तिरिप, स्फुरित, कम्पित, लोच, आन्दोलित, वलि, त्रिभिन्न, कुरुल, आहत उल्लासित, प्लावित, गुम्फित, मुद्रित, नमित और मिश्रित।
रॉस ब्राउन (रग्बी यूनियन)

रॉस हैंडली ब्राउन (८ सितम्बर १९३४ – २० मई २०१४) न्यूज़ीलैण्ड रग्बी यूनियन फुटबॉल खिलाड़ी थे। उन्होंने १९५५ से १९६२ तक न्यूज़ीलैण्ड नेशनल रग्बी यूनियन फुटबॉल टीम की ओर से १६ टेस्ट मैच खेले। २० मई २०१४ को उनका ७९ वर्ष की आयु में निधन हो गया।
भारत की मौद्रिक नीति

भारत की मौद्रिक नीति का क्रियान्वयन भारतीय रिज़र्व बैंक द्वारा किया जाता है।
मौद्रिक नीति एक ऐसी नीति होती है जिसके माध्यम से किसी देश का मौद्रिक प्राधिकरण खासकर उस देश का सेंट्रल बैंक उस देश की अर्थव्यवस्था के अन्दर ब्याज़ की दरों के नियंत्रण के माध्यम से मुद्रा की पूर्ति को नियमित और नियंत्रित करता है ताकि वस्तुओं के दामों में बढ़ोत्तरी से बचा जा सके और अर्थव्यवस्था को विकास की तरफ अग्रसर किया जा सके. 
भारत की मौद्रिक नीति के उद्देश्य
1. मूल्य स्थिरता
मूल्य स्थिरता की आवश्यकता आर्थिक विकास के साथ-साथ मूल्यों के बढ़ने की गति के ऊपर विराम लगाने के लिए अत्यंत जरुरी होता है. इस रणनीति के तहत उन पर्यावरणीय तथ्यों को बढ़ावा देना है जो न केवल वास्तुकला के विकास के लिए जरूरी हों बल्कि उनके विकास की गति को भी बनाये रख सकें. साथ ही मूल्य वृद्धि के तार्किक महत्व को समझ सकें.
2. बैंक के ऋणों की बढ़ोत्तरी पर नियंत्रण बना रहे
भारतीय रिजर्व बैंक के महत्वपूर्ण कार्यों में से एक उत्पादन को प्रभावित किए बिना उधार पर दिए जाने वाले ऋणों को कम करना है. साथ ही मौसमी आवश्यकताओं और उत्पादों को ध्यान में रखते हुए बैंक ऋण और मुद्रा आपूर्ति का नियंत्रित विकास करना है.
3. स्थिर निवेश का संवर्धन
गैर-जरूरी और निश्चित निवेश को सीमित करके निवेश की उत्पादकता को बढ़ाने के लिए योजना बनाना है.
4. माल की पूर्ति पर प्रतिबंध
उत्पादों की भरमार और उनकी अधिकता एवं सामानों के अधिक मात्रा में आपूर्ति के कारण इकाईयां बीमार हो रही हैं. इसी समस्या के सन्दर्भ में केंद्रीय मौद्रिक प्राधिकरण नें सामानों के प्रवाह पर प्रतिबन्ध लगाने के लिए बहुत महत्वपूर्ण निर्णय लिया है. इस रणनीति के तहत कई कार्य किये गए हैं. जैसे सामानों के स्टॉक होने से बचना और संगठन के अंतर्गत सुस्त मुद्रा को रोकना.
5. निर्यात को संवर्धन और खाद्यान्न खरीद प्रक्रिया का संचालन
मौद्रिक नीति निर्यात को बढ़ावा देने और व्यापार की सुविधा सन्दर्भ में विशेष जोर देता है. यह मौद्रिक नीति का एक स्व-नियंत्रित उपाय है. 
6. ऋण का वांछित वितरण
मौद्रिक प्राधिकरण छोटे उधारकर्ताओं और प्राथमिक क्षेत्रकों को दिए जाने वाले ऋण के आवंटन से संबंधित फैसलों पर नियंत्रण करता है.
7. ऋण का समान वितरण
रिजर्व बैंक की नीति के अंतर्गत अर्थव्यवस्था के सभी क्षेत्रों को समान लाभ का अवसर उपलब्ध कराया जाता है.
8. दक्षता को बढ़ावा देना 
यह वित्तीय प्रणाली के प्रभाव को बढ़ावा देता है. साथ ही संरचनात्मक परिवर्तनों जैसे ऋण वितरण प्रणाली में आसान परिचालन, व्याज दरों के वृद्धि पर नियंत्रण आदि स्थापित करता है. इसके अलावा मुद्रा के सन्दर्भ में बाज़ार में नए-नए मानदंडो को भी स्थापित करता है.
9. कठोरता को कम करना
यह अधिक प्रतिस्पर्धी माहौल और विविधीकरण को प्रोत्साहित करता है.
राजभवन (मिज़ोरम)

राजभवन आइज़ोल भारत के मिज़ोरम राज्य के राज्यपाल का आधिकारिक आवास है। यह राज्य की राजधानी आइज़ोल में स्थित है। वक्कोम बी. पुरुषोथमन राज्य के वर्तमान राज्यपाल हैं जो २ सितम्बर २०११ को राज्यपाल नियुक्त हुए थे।
लेकर हम दीवाना दिल

विकास

2013 में यह समाचार आया कि इम्तियाज़ अली के भाई आरिफ़ अली एक प्रेम कहानी पर आधारित फ़िल्म निर्देशित कर अपने निर्देशन कार्य की शुरुआत करेंगे। अक्टूबर 2013 में सैफ़ अली ख़ान ने इस समाचार को सत्यापित किया। इस फ़िल्म में ए॰ आर॰ रहमान को गाने के लिए लिया। इस पर इस फ़िल्म के सहनिर्माता दिनेश विजन का कहना है कि "हम बहुत ही उत्साहित है, कि इस फ़िल्म में ए॰ आर॰ रहमान हैं। जो एक नए तरह का गाना दिया है, जैसा अब तक आप लोगों ने नहीं सुना होगा।" लगभग फ़िल्म के शुरू होने के छः महीने तक यह फ़िल्म का नाम नहीं रखा गया था। इस फ़िल्म के नाम के लिए पहले देखो मगर प्यार से शीर्षक को चुना गया था। बाद में करन जौहर ने इस फ़िल्म का नाम लेकर हम दीवाना दिल रखने का सुझाव दिया। यह शीर्षक 1973 की फ़िल्म यादों की बारात के गाने का है। एक साक्षात्कार के दौरान अरमान जैन ने कहा की वह इस फ़िल्म के लिए साक्षात्कार हेतु आए थे। तब यह बात उन्होने किसी को भी नहीं बताई थी। और जब उन्हे फ़िल्म में चुन लिया गया तब जाकर उन्होने यह बात अपने परिवार को बताई।

स्थान

यह फ़िल्म मुख्य रूप से मुंबई में हुई। इस फ़िल्म का निर्माण मई 2013 से शुरू हुआ। इस फ़िल्म का लगभग 40% हिस्सा मुंबई में ही बनाया गया। इसके पश्चात बचे भाग के लिए छत्तीसगढ़ में हुआ। यहाँ फ़िल्म का सबसे लंबा भाग भी बनाया गया। इसके पश्चात वह ओटी और चेन्नई में की गई और यह फ़िल्म फरवरी 2014 तक बन गया। इस फ़िल्म में राहुल देव, जो इस फ़िल्म में नृत्य सिखाया, उनकी यह पहली बॉलीवुड फ़िल्म है।

प्रचार

इसके मुख्य किरदार की पहली छवि 7 मई 2014 को दिखाई गई। सिनेमाघरों के लिए एक छोटा भाग 8 मई 2014 को प्रदर्शित किया गया। इस भाग को जब यूट्यूब पर डाला गया तो यह मई में सप्ताह भर भारत में शीर्ष पर रहा। 13 मई 2014 को गाने के साथ-साथ वीडियो को भी प्रदर्शित किया गया। खलीफा गाना जो ए॰ आर॰ रहमान ने गाया है। इसी के कुछ दिनों बाद 19 मई 2014 को मालूम नामक गाने को प्रदर्शित किया गया था। 24 जून 2014 को इसका कुछ संवाद दिखाया गया। इसके पश्चात जून 2014 में ही इसके कई मुख्य कलाकार कई धारावाहिकों में प्रचार के लिए आए। जैसे कॉमेडी नाइट्स विद् कपिल, झलक दिखला जा, एंटर्टेंमेंट के लिए कुछ भी करेगा। इसका प्रचार रेडियो के माध्यम से मुंबई मेट्रो, 92.7 बिग एफ़एम, 94.3 माइ एफ़एम, जयपुर के जल महल, अगोरा मॉल, अहमदाबाद, और 93.5 रेड एफ़एम से हैदराबाद, बेंगलुरु के प्रेसीडेंसी महाविद्यालय को किया गया। 2 जुलाई 2014 को नई दिल्ली में इस फ़िल्म के मुख्य कलाकारों द्वारा इसका प्रचार किया गया।
नारा

नारा, राजनैतिक, वाणिज्यिक, धार्मिक और अन्य संदर्भों में, किसी विचार या उद्देश्य को बारंबार अभिव्यक्त करने के लिए प्रयुक्त एक यादगार आदर्श-वाक्य या सूक्ति है। अंग्रेज़ी में नारे के लिए प्रयुक्त slogan शब्द, स्कॉटिश तथा आयरिश गैलिक sluagh-ghairm (sluagh "सेना", "मेजबान" + gairm "रोना") के अंग्रेज़ीकृत शब्द slogorn से व्युत्पन्न है। लिखित और दृश्य से लेकर अलापे और असभ्य तक, नारों में विविधता हो सकती है। अक्सर उनकी आसान बयानबाज़ी प्रकृति, विस्तृत विवरणों की कोई गुंजाइश नहीं छोड़ती है और इसलिए संभवतः वे अभीष्ट श्रोताओं के लिए प्रक्षेपण की बजाय, एकीकृत उद्देश्य की सामाजिक अभिव्यक्ति के रूप में अधिक काम करते हैं।

कुलचिह्न में नारे

कुलचिह्नों में, विशेषतः स्कॉटिश कुलचिह्नों में नारों का इस्तेमाल उसी तरह होता है, जैसे कि आदर्श-वाक्य प्रयुक्त होते हैं। जहां आदर्श-वाक्यों के कई अलग मूल हो सकते हैं, वहीं नारों का उद्गम, रणनाद या युद्ध-घोष के रूप में या उनका प्रतिनिधित्व करने के लिए हुआ माना जाता है। वे आम तौर पर हथियारों के आवरण पर चोटी के ऊपर प्रदर्शित होते हैं।
सान पेद्रो दे खाका बड़ा गिरजाघर

इतिहास

जब खाका अरगोन के राजधानी बना तो इस शहर नें एपिस्कोपल (बिशप का शेत्र) का दर्जा प्राप्त कर लिया। इस से गिरजाघर का निर्माण जरूरी हो गया था। इसके निर्माण के तारीक के बारे में कोई पक्के सबूत नहीं मिलते। गिरजाघर का मुख्य काम 1150 में शुरु हुआ। 1395 ई. में यहाँ आग लग जाने के कारण ये बुरी तरह से बर्बाद हो गया। इसे जल्दी ही ठीक करवा लिया गया। बाद में इसे 16वीं सदी में इसकी दुबारा मुरमंत करवाई गयी। 18 वीं सदी में भी इसकी आगे की छत को ध्वस्त होने के बाद दुबारा बनाया गया। इसको बीच में से भी ठीक किया गया।
रंग

रंगों की भौतिकी

रंग के वैसे तो सिर्फ पांच ही रूप होते हैं जिससे अनेक रंग बनते है। वैसे मूल रंग ३ होते हैं -- लाल, नीला, और पीला। इनमें सफेद और काला भी मूल रंग में अपना योगदान देते है। लाल रंग में अगर पीला मिला दिया जाये, तो केसरिया रंग बनता है। यदि नीले में पीला मिल जाये, तब हरा बन जाता है। इसी तरह से नीला और लाल मिला दिया जाये, तब जामुनी बन जाता है।

इतिहास

रंग हज़ारों वर्षों से हमारे जीवन में अपनी जगह बनाए हुए हैं। यहाँ आजकल कृत्रिम रंगों का उपयोग जोरों पर है वहीं प्रारंभ में लोग प्राकृतिक रंगों को ही उपयोग में लाते थे। उल्लेखनीय है कि मोहनजोदड़ो और हड़प्पा की खुदाई में सिंधु घाटी सभ्यता की जो चीजें मिलीं उनमें ऐसे बर्तन और मूर्तियाँ भी थीं, जिन पर रंगाई की गई थी। उनमें एक लाल रंग के कपड़े का टुकड़ा भी मिला। विशेषज्ञों के अनुसार इस पर मजीठ या मजिष्‍ठा की जड़ से तैयार किया गया रंग चढ़ाया गया था। हजारों वर्षों तक मजीठ की जड़ और बक्कम वृक्ष की छाल लाल रंग का मुख्‍य स्रोत थी। पीपल, गूलर और पाकड़ जैसे वृक्षों पर लगने वाली लाख की कृमियों की लाह से महाउर रंग तैयार किया जाता था। पीला रंग और सिंदूर हल्दी से प्राप्‍त होता था।

रंगों की तलाश

क़रीब सौ साल पहले पश्चिम में हुई औद्योगिक क्रांति के फलस्‍वरूप कपड़ा उद्योग का तेजी से विकास हुआ। रंगों की खपत बढ़ी। प्राकृतिक रंग सीमित मात्रा में उपलब्ध थे इसलिए बढ़ी हुई मांग की पूर्ति प्राकृतिक रंगों से संभव नहीं थी। ऐसी स्थिति में कृत्रिम रंगों की तलाश आरंभ हुई। उन्हीं दिनों रॉयल कॉलेज ऑफ़ केमिस्ट्री, लंदन में विलियम पार्कीसन एनीलीन से मलेरिया की दवा कुनैन बनाने में जुटे थे। तमाम प्रयोग के बाद भी कुनैन तो नहीं बन पायी, लेकिन बैंगनी रंग ज़रूर बन गया। महज संयोगवश 1856 में तैयार हुए इस कृत्रिम रंग को मोव कहा गया। आगे चलकर 1860 में रानी रंग, 1862 में एनलोन नीला और एनलोन काला, 1865 में बिस्माई भूरा, 1880 में सूती काला जैसे रासायनिक रंग अस्तित्त्व में आ चुके थे। शुरू में यह रंग तारकोल से तैयार किए जाते थे। बाद में इनका निर्माण कई अन्य रासायनिक पदार्थों के सहयोग से होने लगा। जर्मन रसायनशास्त्री एडोल्फ फोन ने 1865 में कृत्रिम नील के विकास का कार्य अपने हाथ में लिया। कई असफलताओं और लंबी मेहनत के बाद 1882 में वे नील की संरचना निर्धारित कर सके। इसके अगले वर्ष रासायनिक नील भी बनने लगा। इस महत्त्वपूर्ण कार्य के लिए बइयर साहब को 1905 का नोबेल पुरस्कार भी प्राप्‍त हुआ था।
मुंबई रंग का काम करने वाली कामराजजी नामक फर्म ने सबसे पहले 1867 में रानी रंग (मजेंटा) का आयात किया था। 1872 में जर्मन रंग विक्रेताओं का एक दल एलिजिरिन नामक रंग लेकर यहाँ आया था। इन लोगों ने भारतीय रंगरेंजों के बीच अपना रंग चलाने के लिए तमाम हथकंडे अपनाए। आरंभ में उन्होंने नमूने के रूप में अपने रंग मुफ़्त बांटे। बाद में अच्छा ख़ासा ब्याज वसूला। वनस्पति रंगों के मुक़ाबले रासायनिक रंग काफ़ी सस्ते थे। इनमें तात्कालिक चमक-दमक भी खूब थी। यह आसानी से उपलब्ध भी हो जाते थे। इसलिए हमारी प्राकृतिक रंगों की परंपरा में यह रंग आसानी से क़ब्ज़ा जमाने में क़ामयाब हो गए।।
रवींद्र संगीत

रवीन्द्र संगीत  बांग्ला: রবীন্দ্রসঙ্গীতIPA: [ɾobind̪ɾɔ soŋɡit̪]), जिसे अंग्रेजी में टैगोर सांस  (टैगोर के गीत) के रूप में जाना जाता है, रवींद्रनाथ टैगोर द्वारा रचित एक संगीत विधा है, जिन्होंने सामान्य रूप से भारत और विशेष रूप से बंगाल की संगीत अवधारणा में एक नया आयाम जोड़ा.
रवीन्द्र संगीत में स्रोतों के रूप में भारतीय शास्त्रीय संगीत और पारंपरिक लोक संगीत का उपयोग किया जाता है। टैगोर ने लगभग 2230 गीत लिखे थे।